

PROJEKTS uz 18.08.2023.

vēlamais izskatīšanas datums IKSSK – 06.09.2023.

domes sēdē – 28.09.2023.

sagatavotājs un ziņotājs: I.Pelcmane

APSTIPRINĀTS

ar Ādažu novada pašvaldības domes 2023. gada 28. septembra lēmumu (protokols Nr. \_\_ § \_\_)

NOLIKUMS

Ādažos, Ādažu novadā

2023. gada 28. septembrī **Nr. 00**

**Jauniešu iniciatīvu projektu konkursa vērtēšanas komisijas nolikums**

*Izdoti saskaņā ar Pašvaldību likuma*

*50. panta pirmo daļu*

1. **Vispārīgie jautājumi**
2. Jauniešu iniciatīvu projektu konkursavērtēšanas komisija (turpmāk – Komisija) ir Ādažu novada pašvaldības domes izveidota komisija, kas nodrošina Ādažu novada pašvaldības jauniešu iniciatīvu projektu konkursa pieteikumu (turpmāk – Konkursa pieteikums) izvērtēšanu.
3. **Komisijas izveidošana un darbības organizācija**
4. Komisija darbojas 4 (četru) cilvēku sastāvā.
5. Komisijas sēdes sasauc Komisijas priekšsēdētājs, nosakot sēdes laiku, vietu un darba kārtību.
6. Komisija ir lemttiesīga, ja tās darbā piedalās vairāk nekā puse Komisijas locekļu. Komisija izvērtē pieteikumus un pieņem lēmumus atklāti balsojot, ar vienkāršu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss. Komisijas lēmums ir galīgs un nav pārsūdzams.
7. Komisijas sēdes protokolē, protokolus paraksta Komisijas priekšsēdētājs un sekretārs. Komisijas protokolus un pievienotos dokumentus ievieto pašvaldības dokumentu vadības sistēmā un uzglabā lietā Centrālās pārvaldes Izglītības un jaunatnes nodaļā.
8. Ja Komisijas loceklis ir personīgi ieinteresēts kāda Projekta pieteikuma izskatīšanā, viņš par to informē pārējos Komisijas locekļus un nepiedalās attiecīgā Projekta pieteikuma vērtēšanā.
9. **Projekta pieteikumu vērtēšana**
10. Komisijai ir tiesības pieprasīt iesniegt papildu informāciju par projektu.
11. Pieteikumu iesniegšana notiek Jauniešu iniciatīvu projektu konkursa nolikumā (turpmāk – Konkursa nolikums) noteiktā kārtībā.
12. Pieteikumu atvēršana un vērtēšana notiek Komisijas slēgtās sēdēs. Komisijas sēžu protokolus sagatavo Komisijas sekretārs. Protokolus paraksta visi Komisijas locekļi.
13. Pieteikumu vērtēšana notiek divās kārtās:
    1. pirmajā kārtā Komisijas sekretārs 1 (vienas) darba dienas laikā pēc Konkursa nolikuma 17. punktā noteiktā termiņa beigām pārbauda, vai pieteikumos ir iekļauti nolikumā noteiktie dokumenti un viņai ir tiesības pieprasīt pretendentiem 4 (četru) darba dienu laikā iesniegt vai precizēt nepieciešamos dokumentus;
    2. otrajā kārtā Komisija ne ātrāk, kā 7 darba dienu laikā pēc Konkursa nolikuma 17. punktā noteiktā termiņa beigām uzklausa Komisijas sekretāra informāciju par konkursa pirmās kārtas rezultātiem un ne vēlāk, kā 3 (trīs) darba dienu laikā veic pieteikumu izvērtēšanu atbilstoši Konkursa nolikuma vērtēšanas kritērijiem (4.pielikums), t.sk. tāmju pamatotību atbilstoši budžeta izmaksu veidlapai (2.pielikums). Komisija pieņem lēmumu par pretendentu izslēgšanu no vērtēšanas, informējot tos rakstiski, ja pirmajā kārtā netika iesniegti pieteikumā minētie dokumenti.
14. Pretendentiem ir tiesības iepazīties ar tiem saistošiem Komisijas sēžu protokoliem, iesniedzot Komisijai rakstisku pieprasījumu.

Pašvaldības domes priekšsēdētāja K.Miķelsone